അപ്രതീക്ഷിതമായി മണിയാശാനെ കണ്ടതും ഞാന് നിന്ന് വിയര്ക്കാന് തുടങ്ങി അനുഭവം പറഞ്ഞ് ഇന്ദ്രന്സ് Entertainment ഹാസ്യവേഷങ്ങളിലൂടെ വന്ന് ക്യാരക്ടര് റോളുകളില് ഇപ്പോള് ശ്രദ്ധേയ പ്രകടനം കാഴ്ചവെക്കുന്ന താരമാണ് ഇന്ദ്രന്സ്. മിഥുന് മാനുവല് തോമസിന്റെ സംവിധാനത്തിലിറങ്ങിയ ആട് സിനിമയില് ഇടുക്കി ഹൈറേഞ്ചിലെ കമ്യൂണിസ്റ്റ് നേതാവായ പി.പി. ശശി എന്ന കഥാപാത്രമായിരുന്നു ഇന്ദ്രന്സ് ചെയ്തത്. മുന്മന്ത്രി എം.എം. മണിയോട് സാദൃശ്യമുള്ള കഥാപാത്രമായിരുന്നു ഇത്. ചിത്രം ഇറങ്ങിയതിന് ശേഷം എം.എം. മണിയെ കണ്ട അനുഭവം ഇന്ദ്രന്സ് റിപ്പോര്ട്ടര് ചാനലിനോട് പങ്കുവെച്ചു. ആട് എന്ന സിനിമയിലെ പി.പി. ശശിയുടെ കഥാപാത്രം അഭിനയിച്ച ശേഷം ഭയം തോന്നിയിരുന്നുവെന്നാണ് ഇന്ദ്രന്സ് പറയുന്നത്. അപ്രതീക്ഷിതമായി കട്ടപ്പനയിലെ ഒരു പ്രോഗ്രാമിന് ചെന്നപ്പോഴാണ് മണി ആശാന് എം.എം. മണി അവിടെ ഉണ്ട് എന്ന് അറിയുന്നത്. അദ്ദേഹത്തെ കണ്ടപ്പോള് ഞാന് വിയര്ക്കാന് തുടങ്ങി. ദൂരേ നിന്ന് ഓടിവന്ന് എന്നെ കെട്ടിപിടിച്ചപ്പോഴാണ് സമാധാനമായത്, ഇന്ദ്രന്സ് പറഞ്ഞു. സിനിമ അദ്ദേഹം വളരെയധികം ആസ്വദിച്ചിരുന്നുവെന്ന് അപ്പോഴാണ് മനസിലായത്. മുഖം നോക്കാതെ സംസാരിക്കുന്ന ആളാണ് എന്ന് അറിയുന്നതുകൊണ്ടാണ് ഭയം തോന്നിയത് എന്നും ഇന്ദ്രന്സ് പറഞ്ഞു. അടുത്തിടെ പുറത്തിറങ്ങിയ മാലിക്, ഹോം എന്നീ സിനിമകളില് മികച്ച പ്രകടനമാണ് ഇന്ദ്രന്സ് നടത്തിയത്. English Summary : actor indrans about mm mani and aadu movie